钦定古今图书集成/明伦汇编/氏族典/第056卷 > 徐远
## 钦定古今图书集成/明伦汇编/氏族典/第056卷 > 徐远

按《北齐书徐远传》：“远字彦遐，广陵石门人也。其先出
自广平，曾祖定，家于朔。远少习吏事，郡辟功曹。未几，
与太守率户赴义旗，署防城都督，除瘿陶县令。高祖
以远闲习书计，命为丞相骑兵参军事，累历钜鹿、陈
留二郡太守。天保初，为御史所劾，沉废二年。显祖以
远勋旧，将用为领军府长史，累迁东徐州刺史，入为”
大中大夫。《河清初》，加“卫将军。二年，除使持节、都督东
楚州诸军事、东楚州刺史。”天统二年，授仪同三司、卫
尉。四年，加开府、右光禄大夫。武平初卒。